**G r a d o n a č e l n i k**

KLASA: 342-01/18-01/12

URBROJ: 2117/01-01-18-02

U Dubrovniku, 27. ožujka 2018. godine

Na temelju članka 48. Zakona o lokalnoj i područnoj (regionalnoj) samoupravi («Narodne novine», broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 -pročišćeni tekst i 123/17) i članka 41. Statuta Grada Dubrovnika ("Službeni glasnik Grada Dubrovnika", broj 4/09, 6/10, 3/11, 14/12, 5/13, 6/13 - pročišćeni tekst 9/15, 5/18), gradonačelnik Grada Dubrovnika donio je

**Z A K LJ U Č A K**

1. Utvrđuje se prijedlog teksta Odluke o izmjenama i dopunama odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep, te se dostavlja Gradskom vijeću grada Dubrovnika na raspravu i usvajanje.
2. Prijedlog teksta Odluke o izmjenama i dopunama odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep čini sastavni dio ovog zaključka.
3. Izvjestitelj o ovom predmetu biti će Marko Miljanić, privremeni pročelnik Upravnog odjela za turizam, gospodarstvo i more.

Gradonačelnik:

Mato Franković

DOSTAVITI:

* Upravnom odjelu za turizam, gospodarstvo i more
* Upravnom odjelu za poslove gradonačlenika, na znanje
* Gradsko vijeće Grada Dubrovnika
* Pismohrana
* Evidencija

Gradsko vijeće

KLASA:

URBROJ:

Dubrovnik,

Na temelju članka 9. Zakona o prijevozu u linijskom i povremenom obalnom pomorskom prometu („Narodne novine“ broj: 33/06, 38/09, 87/09, 18/11, 80/13 i 56/16) te članka 32. Statuta Grada Dubrovnika (“Službeni glasnik Grada Dubrovnika” 4/09, 6/10, 3/11, 14/12, 5/13, 6/13 – pročišćeni tekst, 9/15 i 5/18), Gradsko vijeće Grada Dubrovnika na \_\_\_\_\_\_ sjednici, održanoj \_\_\_\_\_\_\_\_\_\_\_ 2018. godine

**ODLUKU**

**o izmjenama i dopunama odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep**

Članak 1.

U članku 1. Odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep („Službeni glasnik Grada Dubrovnika broj: 5/13) riječ: „klasična“ - briše se.

Članak 2.

U članku 3. zamjenjuje se riječ „40“ sa riječju „20“.

Članak 3.

Članak 4. briše se.

Članak 4.

Odluka o izmjenama i dopunama odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep stupa na snagu osmog dana od dana objave u „Službenom glasniku Grada Dubrovnika“.

 Predsjednik Gradskog vijeća:

 mr.sc. Marko Potrebica

O b r a z l o ž e nj e

Člankom 9. stavak 1. Zakona o prijevozu u linijskom i povremenom obalnom pomorskom prometu („Narodne novine“ broj: 33/06, 38/09, 87/09, 18/11, 80/13 i 56/16 dalje u tekstu: Zakon) propisano je kako su lokalne linije, linije kojima se poboljšava pomorsko prometno povezivanje naseljenih otoka i naselja na kopnu, otoka međusobno ili povezivanje naselja na kopnu na području općine, odnosno grada. Stavkom 2. istog članka Zakona, lokalne linije odlukom utvrđuje općinsko, odnosno gradsko vijeće uz prethodnu suglasnost Agencije za obalni linijski pomorski promet. Člankom 9. stavak 3. Zakona propisano je kako se predmetnom odlukom određuje:

- relacija na kojoj se obavlja prijevoz,

- minimalna učestalost prijevoza te

- vrsta i kapacitet brodova odnosno vrsta prijevoza sukladno članku 13. Zakona.

Grad Dubrovnik je sukladno navedenom, donio Odluku o utvrđivanju lokalne brodske linije na relaciji Grad Dubrovnik (Luka Gruž) – otok Koločep koja je objavljena u Službenom glasniku Grada Dubrovnika broj: 5/13 (dalje: Odluka).

Nakon donošenja predmetne Odluke, nastupile su izmjene i dopune Zakona u dijelu koji se tiče ove materije, te je donesen i novi Pravilnik o uvjetima koje mora ispunjavati brod i brodar za obavljanje javnog prijevoza u linijskom obalnom pomorskom prometu („Narodne novine“ broj: 26/14 – dalje: Pravilnik). Pravilnikom su propisani dodatni tehnički uvjeti koje mora ispunjavati brod kojim se obavlja javni prijevoz u linijskom obalnom pomorskom prometu, a odnosi se na brzinu, broj putnika, broj vozila koji se mogu prevoziti te druge uvjete koje mora osigurati brodar, odnosno kompanija za pojedinu liniju. Uvjeti propisani Pravilnikom odnose se na brodove kojima se obavlja javni prijevoz na državnim, županijskim i međužupanijskim te lokalnim linijama. Zbog svega navedenog, došlo je do potrebe usklađivanja Odluke sa navedenim zakonskim i podzakonskim aktima.

Člankom 1. prijedloga Odluke o izmjenama i dopunama odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep briše se riječ:“klasična“.

Člankom 2. prijedloga Odluke o izmjenama i dopunama odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep mijenja se minimalan kapacitet putnika i to na način da umjesto 40 putnika, sada stoji 20 putnika, sukladno Zakonu i članku 2. stavak 1. Pravilnika kojim je definirano da je putnički brod jest brod na mehanički pogon koji je ovlašten prevoziti više od 12 putnika, a sukladno optimalnim potrebama.

Člankom 3. prijedloga Odluke o izmjenama i dopunama odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep briše se članak 4. kao nepotreban, budući da su člankom 26. Zakona propisani uvjeti i pravo obavljanja usluge javnog prijevoza od općeg gospodarskog interesa, a člankom 9. Zakona je točno definirano koji su sve sastavni dijelovi Odluke, kao što je to gore navedeno.

Slijedom navedenog, predlaže se donijeti Odluku o izmjenama i dopunama odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep.

Upravni odjel za turizam, gospodarstvo i more

KLASA: 342-01/18-01/12

URBROJ: 2117/01-02-18-01

U Dubrovniku, 27. ožujka 2018. godine

**GRADONAČELNIK**

**GRADA DUBROVNIKA**

-ovdje-

**Predmet:** Prijedlog zaključka o donošenju Odluke o izmjenama i dopunama Odluke o

 utvrđivanju lokalne brodske linije na relaciji Grad Dubrovnik (Luka Gruž) – otok

 Koločep

Člankom 9. stavak 1. Zakona o prijevozu u linijskom i povremenom obalnom pomorskom prometu („Narodne novine“ broj: 33/06, 38/09, 87/09, 18/11, 80/13 i 56/16 dalje u tekstu: Zakon) propisano je kako su lokalne linije, linije kojima se poboljšava pomorsko prometno povezivanje naseljenih otoka i naselja na kopnu, otoka međusobno ili povezivanje naselja na kopnu na području općine, odnosno grada. Stavkom 2. istog članka Zakona, lokalne linije odlukom utvrđuje općinsko, odnosno gradsko vijeće uz prethodnu suglasnost Agencije za obalni linijski pomorski promet. Predmetnom odlukom određuje se relacija na kojoj se obavlja prijevoz, minimalna učestalost prijevoza te vrsta i kapacitet brodova odnosno vrsta prijevoza sukladno članku 13. Zakona. Grad Dubrovnik je sukladno navedenom, donio Odluku o utvrđivanju lokalne brodske linije na relaciji Grad Dubrovnik (Luka Gruž) – otok Koločep koja je objavljena u Službenom glasniku Grada Dubrovnika broj: 5/13 (dalje: Odluka).

Pravilnikom o uvjetima koje mora ispunjavati brod i brodar za obavljanje javnog prijevoza u linijskom obalnom pomorskom prometu („Narodne novine“ broj: 26/14 – dalje: Pravilnik) propisani su dodatni tehnički uvjeti koje mora ispunjavati brod kojim se obavlja javni prijevoz u linijskom obalnom pomorskom prometu a odnosi se na brzinu, broj putnika, broj vozila koji se mogu prevoziti te druge uvjete koje mora osigurati brodar, odnosno kompanija za pojedinu liniju. Uvjeti propisani ovim Pravilnikom odnose se na brodove kojima se obavlja javni prijevoz na državnim, županijskim i međužupanijskim te lokalnim linijama. Zbog potrebe usklađivanja sa izmjenama i dopunama Zakona i Pravilnikom koji su stupili na snagu nakon donošenja Odluke, stekli su se uvjeti za izmjene i dopune pojedinih odredbi Odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep.

Na temelju prethodno iznesenog, predlaže se gradonačelniku Grada Dubrovnika donijeti slijedeći

**Z A K LJ U Č A K**

1. Utvrđuje se prijedlog teksta Odluke o izmjenama i dopunama odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep, te se dostavlja Gradskom vijeću grada Dubrovnika na raspravu i usvajanje.
2. Prijedlog teksta Odluke o izmjenama i dopunama odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep čini sastavni dio ovog zaključka.
3. Izvjestitelj o ovom predmetu biti će Marko Miljanić, privremeni pročelnik Upravnog odjela za turizam, gospodarstvo i more.

Privremeni pročelnik:

 Marko Miljanić, univ.spec.oec

PRILOZI:

* prijedlog teksta Odluke o izmjenama i dopunama odluke o utvrđivanju lokalne brodske linije na relaciji Grad Dubrovnik (Luka Gruž) – otok Koločep uz obrazloženje

DOSTAVITI:

* Naslovu
* Gradsko vijeće Grada Dubrovnika
* Pismohrana
* Evidencija